CELEX: 32011R0801
Language: mt
Date: 2011-08-09 00:00:00
Title: Regolament ta’ Implimentazzjoni tal-Kummissjoni (UE) Nru 801/2011 tad- 9 ta’ Awwissu 2011 li jemenda r-Regolament (UE) Nru 206/2010 li jistabbilixxi listi ta’ pajjiżi terzi, territorji jew partijiet minnhom awtorizzati għall-introduzzjoni fl-Unjoni Ewropea ta’ ċerti annimali u laħam frisk u r-rekwiżiti ta’ ċertifikazzjoni veterinarja  Test b’relevanza għaż-ŻEE

10.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 205/27
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 801/2011
   tad-9 ta’ Awwissu 2011
   li jemenda r-Regolament (UE) Nru 206/2010 li jistabbilixxi listi ta’ pajjiżi terzi, territorji jew partijiet minnhom awtorizzati għall-introduzzjoni fl-Unjoni Ewropea ta’ ċerti annimali u laħam frisk u r-rekwiżiti ta’ ċertifikazzjoni veterinarja
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman (1), u b’mod partikolari l-frażi introduttorja tal-Artikolu 8, l-ewwel subparagrafu tal-Artikolu 8(1) u l-Artikolu 8(4) tagħha,
   Billi:
   
               (1)
            
            
               Ir-Regolament tal-Kummissjoni (UE) Nru 206/2010 (2) li jistabbilixxi r-rekwiżiti ta’ ċertifikazzjoni veterinarja għall-introduzzjoni fl-Unjoni ta’ ċerti kunsinni ta’ annimali ħajjin jew laħam frisk. Dan jistabbilixxi wkoll il-listi ta’ pajjiżi terzi, territorji jew partijiet minnhom, li minnhom jistgħu jiġu introdotti dawk il-kunsinni fl-Unjoni.
            
         
               (2)
            
            
               Ir-Regolament (UE) Nru 206/2010 jistipula li kunsinni ta’ laħam frisk maħsuba għall-konsum mill-bniedem għandhom jiġu importati fl-Unjoni biss jekk ikunu ġejjin mill-pajjiżi terzi, territorji jew partijiet minnhom elenkati fil-Parti 1 tal-Anness II għal dak ir-Regolament li għalih hemm mudell ta’ ċertifikat veterinarju li jikkorrispondi għall-kunsinna kkonċernata elenkata f’dik il-Parti.
            
         
               (3)
            
            
               Erba’ partijiet tat-territorju tal-Botswana huma elenkati fil-Parti 1 tal-Anness II tar-Regolament (UE) Nru 206/2010 bħala reġjuni li minnhom huma awtorizzati l-importazzjonijiet fl-Unjoni ta’ laħam dissussat u mmaturat frisk mill-ungulati. Dawn ir-reġjuni jikkonsistu f’għadd ta’ żoni ta’ kontroll tal-mard veterinarju.
            
         
               (4)
            
            
               Fil-5 ta’ Mejju 2011, il-Botswana għarrfet lill-Kummissjoni dwar suspett tal-marda tal-ilsien u d-dwiefer fuq il-bażi ta’ sinjali kliniċi li nstabu fi tmien ifrat f’razzett. It-tifqigħat ġew ikkonfermati, u nnotifikati lill-Kummissjoni, fil-11 ta’ Mejju 2011 fuq il-bażi tal-iżolament ta’ vajrus tal-marda tal-ilsien u d-dwiefer tat-tip SAT2.
            
         
               (5)
            
            
               It-tifqigħat seħħew fiż-żona 6 ta’ kontroll tal-mard veterinarju, li tagħmel parti minn waħda mill-erba’ partijiet tat-territorju tal-Botswana li minnhom huma awtorizzati l-importazzjonijiet fl-Unjoni ta’ laħam dissussat u mmaturat frisk mill-ungulati.
            
         
               (6)
            
            
               Minħabba r-riskju li tiddaħħal il-marda tal-ilsien u d-dwiefer permezz tal-importazzjonijiet fl-Unjoni ta’ laħam frisk minn speċi suxxettibbli għal din il-marda, u meta jitqiesu l-garanziji mogħtija mill-Botswana li tippermetti r-reġjonalizzazzjoni tal-pajjiż, l-awtorizzazzjoni tal-Botswana għall-esportazzjoni lejn l-Unjoni ta’ laħam dissussat u mmaturat frisk mill-ungulati mill-parti milquta tat-territorju tagħha, għandha tiġi sospiża sa mill-11 ta’ Mejju 2011, id-data ta’ konferma tat-tifqigħat tal-marda tal-ilsien u d-dwiefer.
            
         
               (7)
            
            
               L-Anness II tar-Regolament (UE) Nru 206/2010 għandu għalhekk jiġi emendat skont dan.
            
         
               (8)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-Parti 1 tal-Anness II tar-Regolament (UE) Nru 206/2010 l-annotazzjoni għall-Botswana għandha tinbidel b’dan li ġej:
   
      
                  “BW – il-Botswana
               
               
                  BW-0
               
               
                  Il-pajjiż kollu
               
               
                  EQU, EQW
               
               
                   
               
               
                   
               
               
                   
               
               
                   
               
            
                  BW-1
               
               
                  Iż-żoni ta’ kontroll tal-mard veterinarju 3c, 4b, 5, 6, 8, 9 u 18
               
               
                  BOV, OVI, RUF, RUW
               
               
                  F
               
               
                  1
               
               
                  fil-11 ta’ Mejju 2011.
               
               
                  fl-1 ta’ Diċembru 2007.
               
            
                  BW-2
               
               
                  Iż-żoni ta’ kontroll tal-mard veterinarju 10, 11, 13 u 14
               
               
                  BOV, OVI, RUF, RUW
               
               
                  F
               
               
                  1
               
               
                   
               
               
                  fis-7 ta’ Marzu 2002.
               
            
                  BW-3
               
               
                  Iż-żona 12 ta’ kontroll tal-mard veterinarju
               
               
                  BOV, OVI, RUF, RUW
               
               
                  F
               
               
                  1
               
               
                  fl-20 ta’ Ottubru 2008.
               
               
                  fl-20 ta’ Jannar 2009.
               
            
                  BW-4
               
               
                  Iż-żona 4a ta’ kontroll tal-mard veterinarju, ħlief iż-żona ta’ lqugħ ta’ sorveljanza intensiva ta’ 10 km tul il-fruntiera maż-żona ta’ tilqim għall-marda tal-ilsien u d-dwiefer u ż-żoni ta’ ġestjoni tal-organiżmi slavaġ
               
               
                  BOV
               
               
                  F
               
               
                  1
               
               
                   
               
               
                  fit-18 ta’ Frar 2011”
               
            
   Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-9 ta’ Awwissu 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 18, 23.1.2003, p. 11.
   
      (2)  ĠU L 73, 20.3.2010, p. 1.